বামেদের জাঠা এসে পৌঁছেছে কলকাতায়। বেলা একটা নাগাদ রানি রাসমণি রোডে জমায়েত। সেখান থেকে শুরু হয়ে মিছিল শেষ হবে মহাজাতি সদনে। মূল মিছিলে যোগ দিতে হাওড়া ও শিয়ালদা স্টেশন থেকে একাধিক মিছিল যাবে রানি রাসমণি অ্যাভিনিউয়ে। মূলত হাওড়া, হুগলি ও দক্ষিণবঙ্গের জেলা থেকে আসা সমর্থকরা হাওড়া স্টেশন থেকে স্ট্র্যান্ড রোড হলে জমায়েতে যোগ দেবেন। উত্তর ও দক্ষিণ ২৪ পরগনা এবং নদিয়া থেকে আসা সমর্থকরা শিয়ালদা স্টেশন থেকে এস এন ব্যানার্জি রোড হয়ে ধর্মতলা পৌছবে।  বামফ্রন্টের প্রায় সব শীর্ষ নেতাই থাকছেন মহামিছিলে। বাম নেতৃত্ব মনে করছে, জেলায় জেলায় জাঠায় যেভাবে সাড়া মিলেছে, তা পঞ্চায়েতের আগে ঘুরে দাঁড়াতে দলকে বাড়তি অক্সিজেন জোগাবে। কাজের দিনে বামেদের কর্মসূচিতে যানজটের আশঙ্কা থাকছেই।